יוסף אורג

יוסף (יוסל'ה) אורג (נולד ב-5 באוקטובר 1936), אקורדיוניסט וד"ר לפיזיקה המתמחה בפיזיקה אטומית.

ביוגרפיה
נולד בישראל לדב (טקאץ') אורג ושרה לבית ברזילי. אורג הוא מראשוני להקת הנח"ל, וממייסדי להקת בצל ירוק, בה היה חבר בתפקיד האקורדיוניסט. הוא הלחין מספר משירי הלהקה, ביניהם השירים "הבה נלך לתל אביב" ו"זנב סוס". סגנון נגינתו ואיכויות הליווי הן הטכניות והן ההרמוניות היו ועודם מהווים השראה למעבדי מוזיקה ונגני אקורדיון בארץ. 

לאחר מותו של חבר להקת בצל ירוק, אליהו ברקאי (ברקו) ופירוקה של הלהקה, אורג לקח פסק זמן מחיי הבמה, ופנה ללימודי מתמטיקה ופיזיקה באוניברסיטה העברית ולאחר מכן לפוסט דוקטורט בקנדה שם המשיך את עבודותיו בתחום הפיזיקה האטומית. לאחר שובו ארצה עבד בקריה למחקר גרעיני בדימונה.

הוא נשוי לדבורה לבית כהן, ואב ליואב אורג ושאול אורג.

קישורים חיצוניים

 

 

מוזיקאים ישראלים
פיזיקאים ישראלים
חברי להקת בצל ירוק
חברי להקת הנח"ל
עובדי הקריה למחקר גרעיני – נגב
אקורדיוניסטים ישראלים
בעלי תואר דוקטור מהאוניברסיטה העברית בירושלים 
ישראלים שנולדו ב-1936